SmartPhones.bg : Firefox OS
Показват се публикациите с етикет Firefox OS. Показване на всички публикации
Скоро на пазара излизат първите телефони с Firefox OS
Geeksphone ще ги пусне на пазара от 23 април
Въпреки че представиха телефоните, които ще работят с Firefox OS, по-рано през годината, от Mozilla не ни казаха кога точно можем да очакваме да ги видим на пазара. От фондацията обаче решиха да ни изненадат преди старта на продажбите на устройствата Keon и Peak, като ни съобщят за това в последния момент. Двата телефона работят обаче с версия на платформата, предназначена за автори на софтуер. Те ще могат да бъдат поръчани от производителя Geeksphone от 23 април на цени от 91 евро за Keon и 149 за Peak.
http://hacks.mozilla.org/2013/04/geeksphone-to-start-selling-firefox-os-developer-preview-phones/
Етикети: Firefox OS
Firefox OS ще навлезе в няколко страни тази година
Firefox OS ще стартира първо на развиващите се пазари
Както бяхме писали наскоро, вече има смартфони с новата операционна система. Първият телефон с Firefox OS е Alcatel One Touch Fire, който беше представен на тазгодишното изложение MWC 2013.
От доста време насам знаем, че Mozilla - създателите на популярния браузър Firefox - ще представят мобилна операционна система със същото име по-късно тази година. Досега нямахме сведения за това кога точно ще дебютира продуктът. Наскоро обаче Главният изпълнителен директор на компанията Гари Ковакс загатна, че това ще се случи в близките няколко месеца.
"Планираме да пуснем [новата мобилна операционна система] в пет страни през юни и в още единайсет до края на годината," потвърди Ковакс. Въпросните пет страни ще бъдат Венецуела, Полша, Бразилия, Португалия и Испания. Що се отнася до основните мобилни пазари, информация засега имаме само за САЩ. Мобилната платформа ще дебютира зад Океана чак през 2014 година.
Стратегията на Mozilla изглежда малко странно. Каква е причината Firefox OS да не дебютира първо на развитите пазари? Ето какво е обяснението на Ковакс: "В Силициевата долина сме свикнали да виждаме света през устройства от висок клас. Същото обаче не важи за останалата част от света. Ето защо, в краткосрочен план, стартираме в развиващите се пазари, където Firefox има доста голямо влияние... За нас нямаше смисъл да дебютираме първата версия на новия си продукт навсякъде по света."
Може да тествате Firefox OS на Sony Xperia E
Софтуерът е предназначен изцяло за разработчици
Sony пусна първата експериментална версия на Firefox OS за телефона Xperia E. За момента софтуерът е предназначен изцяло за разработчици, въпреки че е достъпен за всички собственици на смартфона, които са в достатъчно авантюристично настроение и искат да пробват новата операционна система. Все пак трябва да имате предвид, че съществуват някои ограничения, които правят използването на Firefox OS за ежедневна употреба невъзможно. Така например поради липса на съответните сертификации за момента Xperia E с Firefox OS не поддържа телефония, както и Wi-Fi и Bluetooth. От Sony също така обръщат внимание на обстоятелството, че SD картата може да работи нестабилно, а сензорният дисплей не може да се калибрира напълно. Самия софтуер, както и пълни инструкции за инсталацията, можете да намерите тук:
Публикувано от smartphones.bg в 16:07 ч. Няма коментари: Връзки към тази публикация
Смартфони с Firefox OS ще имат и LG Huawei
Интерес към операционната система проявиха и Sony
Mozilla разкриха повече подробности за своята нова мобилна платформа Firefox OS на MWC 2013, където бяха представени и първите смартфони с нея с логото на ZTE и Alcatel. Интерес към операционната система проявиха и Sony, които споделиха, че планират да разработят собствен модел с нея, който ще дебютира през 2014г. Оказва се също така, че това няма да са единствените производители, които ще се присъединят към проекта Firefox OS, информира unwiredview.
В интернет се появиха изображения на ново мистериозно устройство на Huawei, което оперира с платформата на Mozilla, а също и на непознат досега модел на LG. Техническите им спецификации на този етап остават обвити в мистерия, тъй като нито една от компаниите не пожела да разкрие подробности за плановете си. Двата смартфонa бяха изложени на щанда на Telefonica на мобилния конгрес, който също е един от брандовете ангажиран с проекта.
Именно подкрепата на множество популярни производители и мобилни оператори към Firefox OS е едно от предимствата на платформата. Успоредно с това тя е проектирана, за да работи с уеб приложения и HTML5, a също така е система с отворен код, което се очаква да привлече повече разработчици към нея. Предстои да видим какви спецификации ще имат първите смартфони на Huawei и LTE с Firefox OS, както и кога можем да ги очакваме на пазара.
От: digital.bg
Етикети: Firefox OS, Huawei, LG
Операционната система Firefox OS вече се тества на два тестови смартфона
За първи път от Mozilla обявиха плановете си да разработят собствена мобилна операционна система с името Firefox OS в началото на миналата година и бързо получиха поддръжка от популярни мобилни оператори като Deutsche Telekom, Telecom Italia, Sprint, Smart, Telefonica и др. Именно последният от тях в сътрудничество с Geeksphone може да се похвали с разработването на първите два смартфона с платформата на Mozilla, съобщава thenextweb.
Всъщност те не са предназначени за обикновените потребители, а имат за цел да стимулират разработчиците в бъдещата им работа за превръщането на Firefox OS във все по-атрактивно предложение в сектора. Софтуерът с отворен код ще им позволи да изтеглят операционната система безплатно и да създават ефективни приложения и услуги за нея, каквито са и очакванията на компанията в опита и да я превърне в конкурент на Android OS, iOS и WP8 OS. Двете нови устройства се разработват под кодовите имена Keon и Peak и притежават спецификации характерни съответно за ниския и високия клас.
Първият от тях представлява прототип на бюджетно устройство, което има 3,5-инчов HVGA дисплей и се захранва от едноядрен 1GHz Snapdragon S1 процесор на Qualcomm. Oперативната памет е 512MB, а в задната част е включена 3-мегапикселова камера, както и поддръжка за 2G, 3G и Wi-Fi мрежи. Смартфонът ще предложи на разработчиците 4GB вграден капацитет за данни, който може да се увеличи с microSD карта. Въпреки недостатъчно атрактивните характеристики на модела той все пак би могъл да се конкурира с Lumia 610 на Nokia, която има 800MHz процесор.
Второто устройство е доста по-атрактивно и е оборудвано с 4,3-инчов qHD дисплей базиран на технологията IPS и двуядрен 1,2GHz Snapdragon S4 процесор. Mozilla този път са се погрижили за 8-мегапикселова камера в задната част и 2МР сензор отпред. Оперативната памет отново е 512МВ, което важи и и за вградения капацитет за данни от 4GB, а „Peak” ще има батерия с мощност от 1800mAh.
Устройствата ще притежават различни характеристики, когато дебютират на пазара, а сега целта им е да демонстрират възможностите на виртуалната среда във Firefox OS и да подпомогнат бързото създаване на разнообразна екосистема от приложения, игри и услуги за платформата.
Публикувано от smartphones.bg в 14:57 ч. Няма коментари: Връзки към тази публикация